Portugalin laivasto

Portugalin laivasto (port. Marinha Portuguesa tai port. Marinha de Guerra Portuguesa) on meripuolustuksesta vastaava Portugalin asevoimien puolustushaara. Laivasto osallistuu myös kansainväliseen puolustusyhteistyöhön kuten Naton toimintaan sekä erilaisiin siviilihankkeisiin. Laivastolla on kaksi erilaista päätehtävää maan itsemääräämisoikeuden ylläpito ja kansainvälisten sitoumuksien täyttäminen sekä aluevesillä merivartiostona toimiminen. Historia Portugalin laivasto ensimmäinen tunnettu taistelu on vuodelta 1180 maan ensimmäisen hallitsijan Alfonso I:n aikana, jolloin Fuas Roupinhon johtama Portugalin laivasto torjui muslimilaivaston lähellä Espichelin niemimaata. Laivasto teki hänen johdollaan myös vuosina 1181 ja 1182 iskut Ceutaan. Roupinho sai surmansa jälkimmäisessä iskussa yrittäessään vallata Ceutan. 1200-luvulla laivasto valtasi rannikkokaupunkeja kuten Alcácer do Salin, Silvesin ja Faron. Se kävi myös taisteluita Kastilian laivastoa vastaan Galician ja Andalusian hallinnasta käytyjen sotien aikana sekä osallistui kristittyjen laivastoon taisteltaessa muslimeja vastaan. Dinis I antoi 1317 määräyksen vakinaisen laivaston muodostamisesta ja hän kutsui Manuel Pessanhan sen ensimmäiseksi amiraaliksi. Vuonna 1321 laivasto hyökkäsi menestyksellisesti muslimien hallinnoiman Pohjois-Afrikan satamiin. Vuodesta 1990 alkaen Vuodesta 1990 alkaen laivasto on osallistunut erilaisiin kaukaisiin operaatioihin, joissa se on tehokkaasti ajanut maan ulkopoliittisia etuja. Erityisen aktiivisesti laivasto on osallistunut rauhanpakottamistehtäviin, joihin osallistunut niin aluksia, lentokalustoa kuin merijalkaväkeäkin, kuten evakuoitaessa siviilejä Saharan eteläpuolisilta alueilta. Merkittävimpiä tehtäviä ovat olleet: Bolama Guinea-Bissaussa 1990, Luanda Angolassa 1992 ja Bissau Guinea-Bissaussa 1998 ja uudelleen 1999. Laivasto on myös osallistunut rauhanturvaamistehtäviin yhdessä muiden Natomaiden joukkojen kanssa, YK:n mandaatilla tai Euroopan unionin osastona. Persianlahden sodassa 1990-1991 laivaston huoltoalus NRP São Gabriel tuki liittoutuneiden joukkoja. Jugoslavian hajoamissodissa laivasto osallistui YK:n ja Naton alaisuudessa sotatoimiin lähettämällä 1991-2000 Adrianmerelle fregatin ja sen mukana merijalkaväen osaston. Laivaston upseeri oli operation Active Endeavourin komentajana Välimerellä joulukuusta 2001 tammikuuhun 2002. Maan partioalukset ovat tukeneet Espanjaa siirtolaisvirran rajoittamisessa. Organisaatio Laivaston komentajana on laivaston esikuntapäällikkö (port. Chefe do Estado-Maior da Armada, CEMA), joka on samalla ainoa aktiivipalveluksessa oleva amiraali. Hallitus esittää CEMA:n tehtäväänsä ja presidentti hyväksyy. Hän on samalla myös kansallisen meritoiminnan johtaja, vaikka sen toiminnot ovatkin erotettu laivastosta vuonna 2014. CEMA:n lisäksi laivastoon kuuluvat: Esikunta port. Estado-Maior da Armada, EMA Henkilöstöpäällikkö, huoltopäällikkö, talouspäällikkö ja informaatioteknologiapäällikkö alaisineen laivasto ja meritoiminta-alueet amiraalineuvosto, meriylioikeus ja lääkintäosasto laivastontarkasta tukikohdat koulutuskeskukset operatiiviset yksiköt merentutkimuslaitos ja pelastuspalvelu Kalusto Laivaston alusten nimiin liittyy etuliite NRP, Navio da República Portuguesa (Portugalin tasavallan alus). Portugalin laivaston tärkein kalusto on: Pinta-alukset Fregatit 3 Vasco da Gama -luokka 2 Bartolomeu Dias -luokka Korvetit NRP João Roby NRP António Enes Ulkovartiolaivat 4 Viana do Castelo -luokka Rannikkovartiolaivat 3 Tejo-luokka 1 Cacine-luokka Partioalukset 4 Centauro-luokka 5 Argos-luokka NRP Rio Minho (P370) Apualukset Tutkimusalukset 2 Dom Carlos I -luokka 2 Andrómeda-luokka Koululaivat NRP Sagres (A520) UAM Creoula NRP Polar (A5204) NRP Zarco Sukellusveneet 2 Tridente-luokka Lentokalusto 5 Westland Super Lynx Mk.95 Lähteet Gardiner, Robert (toim.): Conway's All the World's Fighting Ships 1906-1921. Lontoo, Englanti: Conway Maritime Press, 1985. ISBN 0-85177-245-5 (englanniksi) Gardiner, Robert (toim.): Conway's All the World's Fighting Ships 1922-1946. Lontoo, Englanti: Conway Maritime Press, 1987. ISBN 0-85177-146-7 (englanniksi) Gardiner, Robert (toim.): Conway's All the World's Fighting Ships 1947-1995. Lontoo, Englanti: Conway Maritime Press, 1995. ISBN 0-85177-605-1 (englanniksi) Auran, Jean Francois: Fleet Review: The Portuguese Navy - Serving the Country for over 700 Years. Seaforth Naval Review 2025, 2024, s. 90-99. Barnsley: Seaforth Publishing. ISBN 978-1-3990-7888-7 (englanniksi) Viitteet Katso myös Luettelo Portugalin laivaston apualuksista Luettelo Portugalin laivaston hävittäjistä Aiheesta muualla areamilitar.net - Kalusto (Arkistoitu – Internet Archive) (portugaliksi)